钦定古今图书集成/明伦汇编/家范典/第077卷 > 《满江红》〈谪玉山与诸父别〉宋·晁补之
## 钦定古今图书集成/明伦汇编/家范典/第077卷 > 《满江红》〈谪玉山与诸父别〉宋·晁补之

莫话南征，船头转、三千馀里。未叹此、浮生飘荡，但伤
佳会。满眼青山芳草外，半篙碧水斜阳里。问此中、何
处芰荷深，渔人指。清时事，羁游意。尽付与，狂歌醉。
有多才南阮，自为知己。不似朱公江海去，未成陶令
田园计。便楚乡、风景胜吾乡，何人对。